kardosdrur/scandi-wiki huggingface dataset:
Venus fra Urbino

Venus fra Urbino er et oliemaleri fra 1538 af den italienske renæssancekunstner Tizian. Maleriet er udstillet på Galleria degli Uffizi i Firenze.

Motiv 
Venus af Ubino forestiller en nøgen henslængt kvinde tilbagelænet på en sofa i luksuriøse omgiver. Kvinden bliver typisk identificeret med den klassiske verdens kærlighedsgudinde Venus. Tizians Venus er inspireret af Giorgiones Sovende Venus (c.1510) – hvilke maleri Tizian også færdiggjorde. Omen modsat Giorgiones Venus, som er sovende og i udendørs omgivelser, så er Tizians Venus indenfor og med et vågent og interesseret blik iagttager beskueren – to elementer, der begge er med til at eksplicitere hendes sensualitet. Tizians Venus har ligeledes få af den slags klassiske allegoriske symboler som hun traditionelt var udstyret med i datidens malerier, hvorved der ikke fjernes fokus fra billedets og hendes direkte erotiske overtoner. Venus direkte og ublufærdige udtryk og blik tilbage mod beskueren er ligeledes bemærkelsesværdigt for den naturlige og ubekymret tilgang hun har til sin egen nøgenhed. I hendes højre hånd holder hun en bouquet roser, mens den venstre er tilfældigt henslængt så den dækker hendes vulva – sigende placeret som centrum i billets komposition. I baggrunden ligger en lille hun hund, ofte en symbol på enten troskab eller seksuel tøjlesløshed – at hunden er sovende antyder det sidste. Længere tilbage i baggrunden er to tjenestepiger, tilsyneladende på udkig efter Venus tøj i en kiste.
Tizian opstiller som skærende kontrast de lang lige og kantede former på rummets arkitektur, med de bløde kurvede kvindelige former. Skærmen bag Venus gennemskærer og halvere billede i to lige dele, der igen bliver samlet i Venus tværgående krop og brug af farver og mønstre på kister og gobeliner, mm.

Baggrund 
Maleriet blev bestilt af Guidobaldo II. della Rovere, hertug af Urbino, muligvis for at fejre sit bryllup i 1534. Det ville oprindeligt have været brugt som dekoration af en cassone, en kiste som var en traditionel italiensk bryllupsgave. Angiveligt skulle den erotiske Venus have fungeret som en belærende forbillede for, Giulia Varano, hertugens ganske unge brud.
Mark Twain beskrev notorisk i 1880 billede i sin rejsebeskrivelse A Tramp Abroad

Videre forklarede han at det ikke så meget var det at hun var nøgen, som det var placeringen af hendes hånd og hvad hun gjorde med den, den var gal med.

Venus af Urbino inspirerede senere Édouard Manet til i 1863 at producere maleriet Olympia, med et lignende motiv.
 
 

Malerier af Tizian
Malerier fra 1538
Malerier fra Uffizi
Malerier af Venus
Seat Altea Prototipo

SEAT Altea Prototipo er en konceptbil fra SEAT, som blev vist på Frankfurt Motor Show i 2003. Konceptbilen gav en forsmag på den endelige udgave af SEAT Altea, som gik i produktion i 2004. 

Både konceptbilen og den endelige model er baseret på en dengang ny platform, som også blev brugt til bl.a. anden generation af Audi A3 og femte generation af Volkswagen Golf.

Altea var den første SEAT-model med en benzinmotor med direkte indsprøjtning. Det drejede sig om Volkswagens 16-ventilede 2,0 FSI med 150 hk, som allerede havde haft premiere i Audi A3 og Audi A4. Motoren kunne også fås i den endelige model sammen med en 8-ventilet benzinmotor på 1,6 liter med 102 hk, en 8-ventilet TDI-dieselmotor på 1,9 liter med 105 hk og en 16-ventilet TDI-dieselmotor på 2,0 liter med 140 hk.

Se også 
 SEAT Salsa
 SEAT Altea XL
 SEAT Altea Freetrack

Eksterne henvisninger 

Altea Prototipo
Konceptbiler
Forhjulstrukne biler
Biler introduceret i 2003
Biler fra 2000'erne

es:SEAT Altea Prototipo
Kom til Alaska

Kom til Alaska (original engelsk titel: North to Alaska) er en amerikansk westernfilm fra 1960 med John Wayne.
Filmen blev instrueret af Henry Hathaway.

Roller

Se også 
 North to Alaska

Eksterne henvisninger 
 

Amerikanske film fra 1960
Westernfilm fra USA
Tapachula

Tapachula er en by og en kommune i den mexikanske delstaten Chiapas. Kommunen ligger i regionen Soconusco, mod syd i delstaten nær grænsen til Guatemala.

Byer i Mexico
Kommuner i Mexico
North to Alaska

"North to Alaska" er en hitsang fra 1960, sunget af Johnny Horton. Den var titelsang til filmen North to Alaska, (på dansk: Kom til Alaska) med John Wayne i hovedrollen.

En dansk version af sangen med titlen "Kom til Alaska" blev indspillet af Four Jacks.

Sange fra 1960
Countrysange
Ciudad Madero

Ciudad Madero er en by og en kommune i den mexikanske delstat Tamaulipas. Folketællinger fra 2005 viser at der bor 198.819 i byen. Ciudad Madero indgår i Tampicos storbyområde og har været og er et vigtigt område for landets olieindustri.

Links
Officielle hjemmesider {spansk)

Byer i Mexico
Kommuner i Mexico
Soledad de Graciano Sánchez

Soledad de Graciano Sánchez er en kommune og by i den mexikanske delstat San Luis Potosí.
Folketællinger fra 2005 viser at der bor 215,968 indenfor byen og dette gør den til den næst største i delstaten. Tidligere hed byen «Los Ranchos».

Byer i Mexico
Kommuner i Mexico
Billeder af min baggård

Billeder af min Baggård er Thomas Buttenschøns andet album, udgivet 2008. Albummet indeholder singlen "Smukkere end smuk", som toppede Tjeklisten som #7 og var på hitlisten i seks uger.

Spor

Noter 

Album fra 2008
Thomas Buttenschøn-album
Marktusindgylden

 
Mark-Tusindgylden (Centaurium erythraea) er en 10-45 cm høj urt, der vokser på overdrev, enge og langs veje. Den ligner Strand-Tusindgylden, men er ikke grenet foroven.

Beskrivelse 
Mark-Tusindgylden er en urteagtig plante, der kan være en-årig eller to-årig. I begyndelsen danner planten en grundstillet bladroset, men snart efter skyder et eller flere, ugrenede og oprette skud op fra rosetten. Stænglerne er runde i tværsnit, glatte og svagt blåduggede. Stængelbladene er modsat stillede, uden stilk og meget smalt ægformede med hel, indrullet rand og langt tilløbende spids. Oversiden er hårløs og dybt furet af de tre næsten parallelle bladribber. Undersiden er lidt lysere.

Blomstringen foregår i juli-september, hvor man finder blomsterne samlet i endestillede halvskærme. De enkelte blomster er 5-tallige og regelmæssige med lyserøde kronblade. Frugterne er kapsler med mange frø.

Rodsystemet er trævlet med nogle få, grove rødder.

Højde x bredde og årlig tilvækst: 0,25 x 0,20 m (25 x 20 cm/år). Målene kan bruges til beregning af planteafstande i fx haver.

Voksested 

Mark-Tusindgylden er udbredt i det meste af Europa, herunder også i Danmark, hvor den især kan findes på Øerne og i Øst- og Nordjylland. Den er knyttet til lysåbne voksesteder med fugtig, næringsfattig jord, og derfor kan den findes på strandenge, overdrev og langs grusveje.

På Zakynthos i det Ioniske Hav findes arten i kystnære phrygeana-samfund (svarende til garrigue) sammen med bl.a. Løvehale, Myrte, Bredbladet Stenved, Buskbibernelle, Geranium purpureum (en art af Storkenæb), Globularia alypum (en art af Kugleblomst), Gul Kløver, Johannesbrød, Mastikstræ, Oliven, Orientalsk Sarsaparil, Rødfrugtet Ene, Skarpbladet Asparges, Spartium, Stinkende Evighedsblomst, Stipa bromoides (en art af Fjergræs), Strandløg og Teucrium flavum (en art af Kortlæbe)

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Lyserøde blomster
Toårige urter
Attymass

Attymass () er en irsk landsby og sogn beliggende ca. 10 km syd for Ballina, County Mayo, Irland.

Attymass, ved foden af Ox Mountains, har ca. 750 indbyggere og ligger i et naturskønt landskab med bjerge, søer og moser.

1835 blev Attymass et selvstændigt sogn, og samme år blev den nye Attymass Kirke indviet og den gamle stråtækte kirke nedlagt. 1835 havde sognet 3.478 indbyggere. Under hungersnøden i Irland 1845-1849 døde flere hundrede mennesker af sult.

Grundlæggeren af Family Rosary Crusade Father Patrick Peyton er født i Attymass, og den 10. oktober 1998 åbnedes Fr. Patrick Peyton Memorial Centre af biskop Thomas Flynn. Centret besøges af pilgrimme og er også blevet en turistattraktion. Der er udstillinger om Father Peytons liv, konferencerum, restaurant, souvenirbutik og have.

Floden Moy løber gennem Attymass-området, og der er mange søer, som er velegnet til lystfiskeri.

Referencer 

Byer i Irland
Jonathan Strange & Mr Norrell

Jonathan Strange & Mr Norrell er den første roman af den britiske forfatter Susanna Clarke. Romanen foregår i en alternativ verden i det 19. århundredes England i tiden omkring Napoleonskrigene, og er det baseret på den forudsætning, at magi engang eksisterede i England og er vendt tilbage gennem Gilbert Norrell og Jonathan Strange. Bogen centrerer omkring forholdet mellem disse to mænd, og undersøger karakteren af "engelskhed" og grænsen mellem fornuft og vanvid. Den er blevet beskrevet som en fantasy roman, en alternativ historie, og en historisk roman.

Historien trækker på forskellige romantisk litterære traditioner, såsom komedie, den gotiske fortælling, og en byronsk helt. Romanens sprog er en pastiche af det 19. århundrede skriftlige stilarter, som brugt af Jane Austen og Charles Dickens. Clarke beskriver det overnaturlige med verdslige detaljer. Hun supplerer teksten med næsten 200 fodnoter, der skitserer en baggrundshistorie og et fiktivt korpus af magiske studier.

Clarke begyndte at skrive Jonathan Strange & Mr Norrell i 1993; ti år senere indgav hun manuskriptet til offentliggørelse. Det blev accepteret af Bloomsbury Publishing og udgivet i september 2004, med illustrationer af Portia Rosenberg. Bloomsbury var så sikker på sin succes, at de trykte 250.000 hardcover eksemplarer. Romanen blev godt modtaget af kritikerne og lå nummer tre på New York Times bestsellerliste. Det var nomineret til Man Booker Prize i 2004 og vandt i 2005 en Hugo Award for bedste roman.

Romaner fra England
Litteratur i 2004
Steve Beshear

Steven Lynn "Steve" Beshear (født 21. september 1944) er en amerikansk politiker og den 61. guvernør i delstaten Kentucky. Han er medlem af det Demokratiske parti.

I 1968 bestod Beshear sin juraeksamen på University of Kentucky, og året efter bliver han gift med sin nuværende kone. De har i dag 2 sønner og 3 børnebørn.

Politik 
I 1973 kom starten på Steve Beshears politiske karriere da han blev valgt ind i Repræsentanternes Hus i Kentucky. Beshear blev i 1979 valgt til justitsminister (Attorney General) i Kentucky, og i 1983 tiltrådte han som viceguvernør under Guvernør Martha Layne Collins. I 1987 forsøgte Beshear at blive demokraternes kandidat til guvernørvalget, men han tabte primærvalget til Wallace G. Wilkinson, der senere blev valgt som Kentuckys 57. guvernør.

Efter valgnederlaget i 1987 flyttede Beshear til Clark County for at arbejde som advokat hos advokatfirmaet Stites and Harbison i Lexington. I 1996 prøvede han med et politisk comeback, da han udfordrede republikaneren Senator Mitch McConnell om pladsen i USAs senat. Steve Beshear fik 560.012 stemmer mod McConnells 724.794 stemmer, hvilket gjorde det til Mitch McConnells største valgsejr i hans karriere. Efter nederlaget fortsatte Beshear sit arbejde som advokat hos Stites and Harbison.

18. december 2006 annoncerede Steve Besbear at han ville stille op som kandidat til guvernørvalget i Kentucky i 2007. Han vandt primærvalget med 40 % af stemmerne og ved selve guvernørvalget hvor han udfordrede den siddende guvernør Ernie Fletcher, fik Besbear 59 % af stemmerne mod 4 1% til Fletcher. 11. december 2007 blev han taget i ed som Kentuckys 61. guvernør. I 2011 genopstiller han til posten sammen med Louisvilles borgmester Jerry Abramson som ny viceguvernør.

I 2015 overtog republikaneren Matt Bevin embedet som guvernør.

Eksterne henvisninger 

 Steve Beshears kampagneside 2011 på stevebeshear.com
 Biografi om Steve Beshear på National Governors Associations hjemmeside 

Guvernører i Kentucky
Arsen biokemi

Arsen biokemi omfatter mikroorganismer, som kan leve i høj koncentration af arsen, og selv da finde nok fosfor i miljøet til celle- og DNA-strukturer.

Det udforskes i øjeblikket af geomikrobiologer med organismer fra Mono Lake, en basisk (pH=10) saltsø lokaliseret i det østlige Californien.

Forskning 

Dr. Felisa Wolfe-Simon fra US Geological Survey i Menlo Park, Californien har forsket i en arsen-tolerante encellet livsform kaldet GFAJ-1 fra Mono Lake. GFAJ-1, dyrket i laboratoriet i et kunstigt, fosfor-underernæret miljø, viser tegn på succesfuld overlevelse på trods af høj koncentration af arsen i deres miljø.
 Andre forskere er mere skeptiske; mikrobiologen Rosemary Redfield mener, at fundet kan være resultat af en fejl i måden, forsøget blev udført på.

GFAJ-1 er en ekstremofil mikrobe i Halomonadaceae-familien.

Opdagelse 
NASA annoncerede ved en pressekonference den 2. december 2010, ifølge BBC, opdagelsen af en organisme, som anvender arsen i dens cellulære strukturer og DNA, men denne konklusion er senere blevet afvist.

Yderligere forskning i arsen-baseret livs celler, DNA, RNA og genom vil følge.

Dette ville have været den første opdagelse af liv, som er i stand til erstatte en af de "6 store" grundstoffer i arvemassen og cellulære strukturer.

Senere forsøg har ikke kunnet eftervise det første forsøgsresultat – der var tale om fosforforurening fra laboratoriet.

Se også 
 Geomikrobiologi
 Mono Lake

Kilder/referencer

Eksterne henvisninger 
 NASA – Astrobiology Magazine: "Searching for Alien Life, on Earth"

Mikrobiologi
Liv
Astronomi
Californien
Kristendemokratisk Ungdomsparti

Kristendemokratisk Ungdom (forkortet KDU) er den politiske ungdomsorganisation tilknyttet Kristendemokraterne. Foreningen blev stiftet i oktober 2010 som Unge Kristendemokrater, efter Kristendemokraterne havde opnået opstilling til Folketinget, og skiftede til det nuværende navn ved generalforsamlingen i 2018. 

Kristendemokraterne havde fra 2007-2010 stået uden ungdomsorganisation, da det tidligere Kristendemokratisk Ungdom løsrev sig og blev til tænketanken Cura Ungdom i forbindelse med valgnederlaget i 2007. Kristian S. Larsen blev konstitueret som formand ved den stiftende generalforsamling og genvalgt ved generalforsamlingen i 2011. Aron Henning blev valgt til formand ved generalforsamlingen i 2012. I 2013 blev Isabella Arendt Laursen valgt til formand.

I 2016 valgte Isabella Arendt Laursen at trække sig som landsformand, ifm. landsmødet, og herefter blev Jacob Hellwing, uden modkandidater, valgt som formand.

Ved folketingsvalget i 2011 var 14 folketingskandidater fra det daværende Unge Kristendemokrater opstillet på Kristendemokraternes liste; partiet og kandidaterne blev ikke valgt ind.

I oktober 2020 blev Hanna-Maria Smed Molte Lyng, uden modkandidater, valgt som formand.

Formandskaber 
Landsformand og næstformænd for KDU. 
 2010-2011 Kristian S. Larsen og Andreas Müller
 2011-2012 Kristian S. Larsen og Aron Henning
 2012-2013 Aron Henning og Peter Bjerre (politisk), Christian Medom Jensen (organisatorisk)
 2013-2015 Isabella Arendt Laursen og Simon Lavdal-Pedersen (politisk)
 2015-2016 Isabella Arendt Laursen og Simon Lavdal-Pedersen (politisk), Jacob Rabjerg (organisatorisk)
 2016-2017 Jacob Hellwing og Simon Lavdal-Pedersen (politisk), Jacob Rabjerg (organisatorisk)
 2017-2018 Andreas M. Müller og Simon Lavdal (politisk), Jackie Damkjær Hansen (organisatorisk)
 2018-2019 Jacob Hellwing og Matthias Ripley Eilsøe (politisk), Jackie Damkjær Hansen (organisatorisk)
2019-2020 Jacob Hellwing og Matthias Ripley Eilsøe
2020-        Hanna-Maria Smed Molte Lyng

Eksterne kilder/henvisninger 
 Kristendemokratisk Ungdom - KDU

Politiske ungdomsorganisationer fra Danmark
Etableret i 2010
Kristendemokraterne
Brabrand Rostadion

Brabrand Rostadion er et klubhus for alle roklubber i Aarhus og ligger ved Brabrand Sø i Brabrand i den vestlige del af Aarhus. 

Klubhuset blev etableret i 1950'erne og i 2010 renoveret/nybygget for 8,5 mio. kr., bevilget ved Aarhus Byråd. Det står nu på et hævet fundament for at undgå vandskader i tilfælde af at søen går over sine bredder. De tidligere lokaler blev udsat for flere oversvømmelser med vand- og rådskader til følge.

References

Ekstern kilde/henvisning 

 Rostadionets websted

Rostadion
Idrætsanlæg i Aarhus
Roning i Danmark
Aarhus Studenter Roklub

Aarhus Studenter Roklub – i daglig tale ASR, er en roklub som har til huse på Århus Havn, og ror til daglig på Århus Bugt og Brabrand Sø. Klubben har ca. 250 medlemmer, heraf er halvdelen studerende.

Eksterne henvisninger 
 Artikel om Aarhus Studenter Roklub på AarhusWiki.dk

Roklubber i Danmark
Etableret i 1942
Studenter Roklub
Grundtvigs Højskole Frederiksborg

Grundtvigs Højskole Frederiksborg er en bred, almen folkehøjskole beliggende i Hillerød og er Sjællands ældste højskole med plads til 120 elever. Højskolen opstod i 1937, da Grundtvigs Højskole (grundlagt 1856) overtog Frederiksborg Højskole (grundlagt 1895).

Grundtvigs Højskole tilbyder lange kurser på 5 og 4 måneder primært for unge mellem 18 og 27 år. Højskolen udbyder et bredt udvalg af fag indenfor politik, journalistik, foto, film, podcast, udekøkken, bevægelse, teater, musik, kunst, filosofi, kunst og design og litteratur. Eleverne kan frit vælge fag og derved sammensætte deres egen linje.

Om sommeren er der forskellige korte kurser af en uges varighed, heriblandt foto-, male-, kor-, filosofi- , litteratur- og politikkurser.

Forstandere 

1937-1951: C.P.O. Christiansen
1951-1974: Søren Haugstrup Jensen
1974-1985: Svend-Erik Bjerre
2006-: Jakob Mejlhede Nielsen

Referencer

Eksterne henvisninger 
 

Folkehøjskoler i Danmark
Etableret i 1937
Bygninger, konstruktioner og anlæg i Hillerød
Uddannelse i Hillerød
Tidan

Tidan er en å i det nordlige Västergötland, der er 187 km lang, inklusive kilderne. Den har et afvandingsområde på 2 230 km².

Tidan er en af ganske få svenske åer, som løber mod nord. Den har sit udspring i Strängseredsjön mellem Ulricehamn og Bottnaryd, passerer  søen Strøgene ved Sandhem og fortsætter mod nord gennem et søfattigt landskab forbi landsbyerne Tidaholm, Tibro, Tidan, søen Östen, bebyggelserne Tidavad og Ullervad og munder ud i Vänern ved Mariestad. Tidans største biflod er Ösan. Andre tilløb er Kräftån, som afvander søerne Vristulven og Lången, Djuran, Lillån og Yan.

Vandløb i Sverige
Västergötland
Grundtvigs Højskole

Grundtvigs Højskole Marielyst modtog første elevhold den 3. november 1856. Højskolen blev opkaldt efter Grundtvigs anden hustru Marie Toft og havde til huse på en gård ved København. Baggrunden var en folkegave indsamlet til N.F.S. Grundtvig i anledning af hans 70 års fødselsdag den 8. september 1853. I 1890 overtog Grundtvigs Højskole Lyngby Landbrugskole. Bygningerne her blev solgt i 1937, hvor man overtog Frederiksborg Højskole i Hillerød, hvor den i dag fortsat eksisterer under navnet Grundtvigs Højskole Frederiksborg.

Historie 
Marielyst var en højskole på Ydre Nørrebro, som blev foræret til N.F.S. Grundtvig som fødselsdagsgave efter hans 70 års fødselsdag. Fra 1832 udkrystalliseredes hos Grundtvig tanken om "en folkelig dansk højskole" i modsætning til "den ufolkelige, latinske højskole" (som var universitetet). Da han blev 70 år i 1853, fik han pengegaver til at starte Grundtvigs Højskole. Den startede beskedent den 3. november 1856 i huset Marielyst i Haraldsgade på Nørrebro. 

Skolens første forstander var teologen Carl Joakim Brandt (1817-89) som også har fået en vej i nærheden opkaldt efter sig. Brandt blev i 1860 sognepræst i Holme Olstrup og i 1872 afløste han Grundtvig som præst i Vartov.). Der var undervisning i landmåling, agerbrug, kvægavl og kemi, samt modersmålet, men det gik ikke så godt for Grundtvigs Højskole, som eleverne svigtede. 

7.000 rigsdaler kostede det at indrette og erhverve Marielyst. Den kom til at hedde Marielyst til minde om Grundtvigs anden hustru, den unge Marie Toft, der døde 9.7.1854 efter nedkomst med Frederik Lange Grundtvig (1854-1903).

Marielyst-skolen flyttedes siden, i 1890, til Lyngby og sloges i 1937 sammen med Frederiksborg Højskole i Hillerød, nu under det endelige navn Grundtvigs Højskole Frederiksborg.

På hjørnet af Haraldsgade og Lersø Parkallé står en granitsten (opstillet 1956). Der er indhugget disse ord: "HER LÅ GRUNDTVIGS HØJSKOLE/MARIELYST/1856-1890". Forneden fortsættes: "HVAD SOLSKIN ER/FOR DEN SORTE MULD/ER SAND OPLYSNING/FOR MULDETS FRÆNDE" Støtten er kronet af et fint relief af huset i to etager med trekantgavl og mansardtag.

I virkeligheden lå Marielyst – der bestod af fire-fem bygninger – vist snarere lidt længere tilbage mod Vibekegade end i krydset ved Lersø Park Allé, hvor støtten står i dag. Sådan ser det i hvert fald ud på et kort fra 1906.

Forstandere 

Forstandere fra 1856 indtil 1937, derefter se Grundtvigs Højskole Frederiksborg.
 1856-1859: Carl Joakim Brandt
 1859-1890: Carl Grove
 1892-1919: Hans Rosendal
 1919-19??: Hans August Rosendal
 19??-1925: Holger Begtrup
 1925-193?: Frederik Begtrup

Referencer 

Nedlagte folkehøjskoler i Danmark
Etableret i 1856
Ophørt i 1937
N.F.S. Grundtvig
Nørrebro
Bygninger, konstruktioner og anlæg i Hillerød
Uddannelse i Hillerød
Frederiksborg Højskole

Frederiksborg Højskole blev oprettet i Ullerød vest for Hillerød i 1895 af højskolemanden Holger Begtrup, som også blev skolens første forstander. Frederiksborg Højskole blev i 1937 overtaget af Grundtvigs Højskole og fortsatte fra 1937 under navnet Grundtvigs Højskole Frederiksborg.

Nedlagte folkehøjskoler i Danmark
Bygninger, konstruktioner og anlæg i Hillerød
Etableret i 1895
Uddannelse i Hillerød
Karl Aage Hansen

Karl Aage Hansen (født 5. juli 1921 i Mesinge, død 23. november 1990 i Gentofte) var en dansk fodbold- og håndboldspiller. Han spillede i store dele af fodboldkarrieren i Italien.

Fodboldkarriere 
Karl Aage Hansen startede som ungdomsspiller i KFUM, men skiftede i 1942 til  AB. Han debuterede på det danske landshold som 21-årig den 20. juni 1943 i en 3-2 sejr over Sverige, hvor Danmark havde hele fem debutanter i startopstillingen. Han nåede 22 fodboldlandskampe og scorede17 mål deraf fire i en kamp mod Norge 1946. Han var anfører i 17 landskampe. Han var med på Bronzeholdet ved OL i London 1948, hvor han - trods skade - scorede et meget vigtigt mål mod Egypten (3-2 efter forlænget spilletid), hvilket gav Danmark adgang til kvartfinalen mod Italien, hvor holdet sensationelt vandt 5-3.

Karl Aage spillede sin sidste landskamp samme efterår på Råsunda i Stockholm mod Sverige (0-1). Derefter spillede han som professionel i Europa i ni år og var på grund af DBUs amatørregler udelukket fra landsholdet. Først gik turen til England hvor det blev en sæson for Huddersfield Town, hvor han spillede som amatør. Derefter blev det otte sæsoner i Italien; Atalanta 1949-1950 , hvor han scorer et hattrick i debuten, Juventus 1950-1953, Sampdoria 1953-1954, Catania 1954-1957. Han afsluttede karrieren i USA, hvor han spillede for 'The Danes' 1957-1958.

Karl Aage Hansen blev i 1947 sammen med blandt andre Carl Aage Præst og Poul Petersen udtaget som reserve til det Europa-hold som spillede to kampe i Rotterdam som optakt til en kamp den 10. maj 1947 på Hamden Park i Glasgow mod England, som vandt 6-1. 

Efter tiden som spiller var han træner i Køge og AB. 

Karl Aages søn Flemming Hansen (f. 1949) spillede også en række kampe på ABs førstehold i tresserne og opnåede fire ungdomslandskampe.

Håndboldkarriere 
Karl Aage Hansen spillede også tre gange på håndboldlandsholdet og scorede tre mål. Han spillede klubhåndbold i HG ligesom AB-kammeraten Knud Lundberg.

Litteratur 
 Karl Aage Hansen og Ivan Jensen: Fra landsholdet til Italien, 1950
 Karl Aage Hansen og Ivan Jensen: På rejse med landsholdet, 1948
 Palle "Banks" Jørgensen: Landsholdets 681 profiler, 2002
 Politikens Hvem Hvad Hvor 1948 s. 413-415

Kilder 
 Fodbold A-landsholdspillere Karl Aage Hansen – www.haslund.info 
 Håndbold A-landsholdspillere Karl Aage Hansen www.haslund.info

Eksterne henvisninger 
 

Fodboldspillere fra Danmark
Fodboldspillere fra Akademisk Boldklub
Fodboldspillere fra Huddersfield Town F.C.
Fodboldspillere fra Atalanta BC
Fodboldspillere fra Juventus F.C.
Fodboldspillere fra UC Sampdoria
Fodboldspillere fra Calcio Catania
Håndboldspillere fra Danmark
Olympiske bronzemedaljevindere fra Danmark
Personer fra Fyn
Medaljevindere fra Danmark ved sommer-OL 1948